 Oyo driverscrisis: Auxiliary ń ní wá lára pẹlú gbígba owó aitọ, a ń ko ọkọ wa kúrò lójú pópó - Awakọ èrò Àwọn awakọ ero náà, tó fi ẹsùn kan àwọn ọmọlẹyìn alága àwọn alákòóso gareji ọkọ nipinlẹ Ọyọ, Alhaji Mukaila Lamidi, tí ọpọ èèyàn mọ si Auxiliary pé, wọn kàn-án nípa fún àwọn láti máa san owó ni ibudokọ kọọkan lojoojumọ, yàtọ sí owo ti jọba ní kí àwọn máa san. Àwọn ọlọkọ èrò naa, lásìkò ti wọn ń báwọn akọroyin ileeṣẹ iroyin kan, Oyo insight sọrọ ṣàlàyé pé, ọọdunrun náírà péré ni ìjọba Ọyọ paa ni àṣẹ fún àwọn láti máa san lojumọ, tí Auxiliary gan-an sì wá sọ fún àwọn fúnra rẹ, àmọ nígbà tó yá ni àwọn ọmọ ẹyìn rẹ padà wá pé, ibudokọ kọọkan ni àwọn yóò ti máa san ọgọrun náírà báyìí ni àárọ àti Alẹ, èyí tí yóò jẹ egbèje náírà, 1, 400, yàtọ sí owó tijọba. Àwọn awakọ náà tún sàlàyé pé, ibùdókọ meje lo wà láàrin Bẹẹrẹ sì Omi-Adio, èyí tó mú kí owó tí àwọn yóò san ni àárọ àti alẹ fáwọn Auxiliary jẹ egbèje náírà lojumọ, tí àwọn yóò sì tún san ọọdunrun náírà fún ìjọba Ìpínlẹ Ọyọ, àmọ àwọn ti yari láti san owó náà. Àwọn ọlọkọ náà ni àwọn pe ìpàdé pọ pẹlu awọn ọmọ igbimọ alakoso gareji lori ọrọ yìí ni ọjọ Ajé nítorí owó náà pọju fún àwọn láti san, ṣùgbọn ní kété tí wọn gunlẹ sì gareji Bẹẹrẹ naa pẹlú àwọn tọọgi wọn, ní wọn ń na àwọn. Àǹfàní ńlá ni àṣẹ ìgbélé jẹ fún àyíká ọmọnìyàn pàápàá nílùú Eko Wọn ní wọn tí mú ọkàn lára wa, Alfa Coach Kehinde lọ sí agọ ọlọpàá Mapo, tí wọn si sọ si ahamọ pé, àwọn yóò fi jofin fún àwa yoku  Nígbà tá tún lọ sí agọ ọlọpàá láti gba Kehinde silẹ, ẹgbẹrún lọnà àádọta náírà ni wọn ní ká mú wá ní ìbẹrẹ ṣùgbọn ní báyìí, wọn ti ní ká san ẹgbẹrún mẹwàá náírà. Àwọn awakọ èrò náà wá ń rawọ ẹbẹ sì ìjọba Ìpínlẹ Ọyọ pé kò dá sí ọrọ náà, kò sì ṣàánú àwọn, nítorí àwọn tí setan láti san ọọdunrun náírà tí ìjọba ni kí àwọn san. Iwo road crisis: Ẹgbẹ awakọ ní wahálà wà, Auxilliaryló sì ń fàá; ọlọpàá ní kò sí ìjà, pẹsẹ bí omi òwúrọ ni Iwo road wà ní Ìbàdàn Ọrọ di boo lọ, ko yàgò fún mi ní àárọ ọjọ Aje nígbà ti rògbòdìyàn miran tun bẹ silẹ ni agbegbe Iwo Road nilu Ibadan.Ọpọ èèyàn, to ń pariwo pé àwọn awakọ èrò tún ti bẹrẹ ìkọlù wọn, ló ń sá àsálà fún ẹmí wọn, tí ariwo si n waye làwọn ori redio kan nilu Ibadan pe ki awọn ọlọpàá máa lọ sí àgbègbè Iwo Road láti tètè bu omi pá iná wàhálà náà, kó tó fẹ ojú sì. Nígbà tó ń fìdí ìṣẹlẹ náà múlẹ fún BBC Yoruba, Alaga ẹgbẹ awakọ èrò ni Ipinlẹ Oyo, NURTW, tí ìjọba ti fofin de, Alhaji Abideen Olajide, tí gbogbo èèyàn mọ sì Ejiogbe, ṣàlàyé pé ẹgbẹ awakọ èrò kò lọwọ nínú rògbòdìyàn náà rara.Kii se ọmọ ẹgbẹ awakọ èrò lo ń fa wàhálà, digbi la wá, a kò sì já, kódà, kò sì àwọn mọto wa ninu gareji ọkọ mọ gan àmọ àwọn èèyàn ti ìjọba yàn bíi Alakoso gareji lo ń ba ara wọn jà.Oludari fún àwọn alakoso gareji ọkọ ti jọba yàn, Mukaila Lamidi - Auxiliary lọ ń jà káàkiri ìlú, nígbà ta si ti mọọ tẹlẹ, a kò sì fẹ kí orúkọ wa bajẹ, là ṣe ni sùúrù fún. Ejiogbe fikùn pé, kii se àwọn ọmọ ẹgbẹ àwọn, NURTW, lo ń bá ja, àmọ ó ni àwọn ọmọ ẹgbẹ kan, to ṣe apejuwe wọn bíi ọdalẹ tí kò ní sùúrù, tí wọn lọ bá Auxiliary ṣe Alakoso gareji, ní wọn dijọ ń bá ara wọn jà.Ejiogbe ni lati ọjọ tí Mukaila ti ń dá wọn èèyàn láàmú, tó ń ṣe àwọn èèyàn lese, ìjọba ni irọ la n pa, ọpọ ẹsùn si lo wa ni agọ ọlọpàá nípa rẹ, àmọ ń ko fẹ sọrọ pupọ nípa rẹ.Nígbà tí òun náà ń bá BBC Yoruba sọrọ lórí ìṣẹlẹ náà, Ọtunba Lekan Alesinloye, tíì ṣe igbakeji akọwé fún ẹgbẹ awakọ èrò nipinlẹ Ọyọ, NURTW, ti ijọba ti fofin de ṣàlàyé pe, àwọn awakọ tó jẹ ọmọ ẹgbẹ NURTW ni awakọ, àwọn si ti kúrò ní gareji tí to ọdún kan. Òṣèrè tíátà Muideen Oladapo gbàràdá lórí ètò Ṣé o láyà? Alesinloye ni tẹ bá wà gbọ pé wọn ń jà ní gareji láti oṣù keje ọdún tó kọjá táwa ti kúrò níbẹ, kii se àwa. Àwọn Auxiliary náà ni, òun àti àwọn boys rẹ ni wọn jọ ń ja, kódà, laarọ yìí ni àwọn èèyàn pe wa pe wọn tí ń já ní Iwo Road ó, à wa pé awon eeyan wá tó wà nibẹ, wọn ní Mukaila àti boy rẹ kan to wa ni ile epo kan ni Iwo Road ni wọn jọ ń ja, wọn ṣe é lese, wọn si gbe lọ, kò sì sí ẹnì tó mọ ibi tí wón gbé lọ.Alshinloye ni ẹni tó gbé lọ yìí kii se ara NURTW, ọmọ Auxiliary ni, kò sì sí òun tó kàn àwọn nibẹ torí àwọn Auxiliary kii se Ọlọkọ mọ, Alakoso gareji ni wọn. Ètò ìsìnkú Abba Kyari tako ìlànà ìjìnàsíraẹni lórí ààrùn covid-19- Àwọn ọmọ Nàìjíríà yarí Nigba tó ń ṣàlàyé ìdí tí wọn ṣe kó àwọn ọkọ wọn kúrò ní gareji gbogbo, igbakeji akọwé ẹgbẹ awakọ NURTW ni wọn ń bá àwọn ọkọ wa jẹ, ohun tó kú ní ká kò dúkìá wá kúrò nibẹ, a sì ti sá ipa wá kí gomina leè gbé ẹsẹ kúrò lórí òfin ti wọn si de ẹgbẹ wá, tí aarẹ ẹgbẹ lapapọ gan tí wá rí gomina bíi ìgbà méjọ àmọ gomina kan ń tàn ni.Aleshinloye wá fikùn pé àwọn tí gbé ọrọ náà lo sílè ẹjọ, tí àwọn sí ń dúró de idajọ ilé ẹjọ lórí ọrọ náà. BBC Yoruba tún kan sì alukoro Ọlọpaa nipinlẹ Ọyọ, Olugbenga Fadeyi láti fìdí rògbòdìyàn náà múlẹ, àmọ ó ní kó sì rògbòdìyàn kankan tó wáyé laarọ ọjọ Aje ni agbegbe Iwo road.Alukoro Ọlọpaa ni loore koore ni àwọn òṣìṣẹ Ọlọpaa ń wá ní agbègbè yìí àti àwọn àgbègbè miran nigboro Ibadan àti ní àwọn ìlú miran lọsan àti ní òru. Ọyọ crisis: Àwọn ọmọ Nàìjíríà fẹ kí Gómìnà Seyi Makinde ó pe ìpàdé àlááfíà láàrín Sunday Igboho àti Auxilliary Awọn ọmọ Naijiria ti ke si gomina ipinlẹ Ọyọ, Seyi Makinde pe ko wa nnkan ṣe si iṣudẹdẹ ojo wahala to ṣu ni ipinlẹ naa bayii pẹlu bi awọn eekan meji kan, Sunday Igboho ati aṣiwaju ẹgbẹ ọlọkọ ero Lamidi Mukaila ti ọpọ mọ si Auxilliary. Ni ẹnu ọjọ mẹta yii ni iroyin aawọ laarin awọn mejeeji yii bẹrẹ si ni lu si igboro pe ọrọ emi ni mo ju ọ, iwọ lo jumi laarin awọn mejeeji yii. Pupọ lara awọn ọmọ Naijiria ti wọn fi ero wọn han loju opo Facebook BBC News Yoruba ni wọn fi aidunnu wọn han lori bi nnkan ṣe n lọ laarin awọn mejeeji yii. Bakan naa lawọn miran n ke si ileeṣẹ ọlọpaa atawọn ẹka agbofinro miran lati tọwọ ọmọ awọn mejeeji yii bọ aṣọ ki wọn to da omi alaafia ipinlẹ Ọyọ ru. Awọn miran o yẹ ki awọn mejeeji yii pe aro ati ọdọfin inu wọn ati pe ko yẹ ki ọrọ bayii pin awọn mejeeji yii niya nitori pe ọmọ iya lawọn mejeeji yii o Sunday Igboho rán agbénipa sí mi láti gbẹmi mi-Auxilliary Auxilliary : Sunday Igboho kìí ṣe ọmọ ìbàdàn, òun gan ló ń dá Ibadan ru Alaga ẹgbẹ àwọn Alakoso gareji ọkọ nipinlẹ Ọyọ, Alhaji Mukaila Lamidi, tí ọpọ èèyàn mọ sì Auxiliary, tí sọrọ lórí rògbòdìyàn tó wáyé ládùúgbò Soka, nílùú Ibadan laipẹ yìí. Auxiliary, ẹni tó bá BBC Yorùbá sọrọ tún mẹnuba bí ìṣẹlẹ náà ṣe kan èèkàn àwùjọ kan, Oloye Sunday Adeyemo, tí àwọn èèyàn tún mọ sì Sunday Igboho. Auxiliary ni ọkùnrin kan tí wọn ń pè ní Remi Soka lo kọlu àwọn ọmọlẹyìn òun ti ìjọba yàn láti máa gba owó lọwọ àwọn ọlọkada ni adugbo Soka, tó na wọn pé àdúgbò òun ni ibẹ, wọn kò sì ní ẹtọ láti máa gba owó. O fikùn un pé nígbà tí òun tún ń kọjá ní irọlẹ ládùúgbò náà, àwọn ọmọlẹyìn Remi Soka yìí tún kọlu òun, wọn ń lẹ òkúta mọ òun, èyí tó mú kí ọkọ òun dúró ṣùgbọn wọn kò dúró de òun rárá. Òun gan kò lè dúró de mi láéláé àmọ wọn tí se àwọn ọmọ wa léṣe gan. Kódà, àwọn ọlọkada tó wà nibẹ gan tí mú ẹsùn rẹ wà pé, Ó wá ń gba owó oúnjẹ fún Igboho, ẹni tí kìí se ọmọ Ibadan, tó wá ń fi ọwọ la ilẹ. Ọmọ mi ni Sunday Igboho, kò sì tó dúró de mi, òun gan ló ń dá Ibadan ru - Auxiliary Auxilliary ni: Ọmọ mi ni Sunday Igboho, to sì tún rán àwọn agbenipa si mi lọnà Iwo, níbi ìsìnkú Alhaji Táwa, tí wọn dibọn bíi ọlọpàá SARS, àmọ mo fọwọ lẹran, mo ń wo ó ní. Ó sì leè de ẹyin, kó padà máa pè mí wí pé òun kọ ni òun hùwà ọhun. Kódà, wọn tún máa ń pariwo pé kò sì ohun tí ìjọba fe ṣe, kò sì ìjọba. Gbogbo ohun tí Igboho sì ń sọ yẹ, kò leè sọ lójú mi torí òun gan lo ń dá gbogbo wàhálà yìí silẹ, bẹẹ ni kò sì ṣiṣẹ fún ìjọba yìí, ìjọba to ṣiṣẹ fún tí parí. Yoruba Culture: ọjọ méje ni wọn fí n rẹ ẹkú Danafojura kó tó jáde Ijoba APC ni Igboho tẹle pẹlu awọn Fẹlẹ, débi pé lórí ẹsẹ aimọdi, ẹ rán mí lọ síbi tí ń ko fẹ, mo lọ, mo bọ. Ìjọba tèmi náà wá dé, ẹ ní a kò ní fi ara re lo o, ẹ ń da ìjọba láàmú. Nígbà tó ń ṣẹ lórí ahesọ ọrọ kan tó ní owó kotọ ni wọn ń gbà lọwọ àwọn ọlọkada, Auxiliary ṣàlàyé pé ìjọba ló yan àwọn sípò, ìjọba náà sì ni àwọn n pawo fún, kò sì sí owó kankan tí àwọn gba, tí ìjọba kò mọ sí. Ọmọ mi ni Sunday Igboho, kò sì tó dúró de mi, òun gan ló ń dá Ibadan ru - Auxiliary Auxiliary fikùn pé láti ọjọ tí aláyè ti dáyé, ẹnikẹni tó bá jẹ ọmọ ẹgbẹ ọlọkọ ero NURTW, tó bá ṣiṣẹ fun oludije gómìnà kan, ní wọn yóò fi jẹ alaga ẹgbẹ NURTW, tí oludije náà bá di gómìnà. O ni bo se wáyé rèé láyé ìjọba Abiola Ajimobi to koja, to fi dé Ekiti àti Osun, ìdí sì rèé tí Ajimobi fi fà Fẹlẹ silẹ bíi alaga NURTW láyé ijoba rẹ. Ọmọ mi ni Sunday Igboho, kò sì tó dúró de mi, òun gan ló ń dá Ibadan ru - Auxiliary Auxiliary wá parí ọrọ rẹ pé òun kò ní ẹnikẹni tí òun ń bá ja àmọ ohun tí gómìnà Seyi Makinde fẹ, ní àwọn n ba fẹ. Alaga ẹgbẹ àwọn Alakoso gareji ọkọ nipinlẹ Ọyọ, Alhaji Mukaila Lamidi, tí ọpọ èèyàn mọ sì Auxiliary, tí sọrọ lórí rògbòdìyàn tó wáyé ládùúgbò Soka, nílùú Ibadan laipẹ yìí. Àwọn Alákòso gárèjì ló kó ìbọn àti àdá tọ ọlọkadà wá ní Soka-Alága ẹgbẹ ọlọkadà Ọyọ Folaranmi ni àwọn fi ìṣẹlẹ náà tó ileesẹ ọlọpàá tó wà ládùúgbò Sanyo létí, tí wọn sì pe igun méjèèjì sí ìpàdé àlàáfíà ni iléesẹ ọlọpàá tó wà ní Iyaganku. Bẹẹ bá gbàgbé, a ti mú ìròyìn wá ṣáájú nípa bí Sunday Igboho ṣe kesi gomina Ìpínlẹ Ọyọ, onímọ ẹrọ Seyi Makinde láti yọ Auxiliary nípò Alakoso gareji, torí ìwà jagidijagan tó ń hù. Àwọn Alakoso gareji ló ko ìbọn àti ada tọ ọlọkada wá ní Soka, Igboho kò lọwọ nibẹ - Alága ẹgbẹ ọlọkada lOyoẸgbẹ àwọn ọlọkada nipinlẹ Ọyọ tí ṣàlàyé ni ẹkúnrẹrẹ nípa rògbòdìyàn tó wáyé lọjọbọ ládùúgbò Soka nílùú Ibadan èyí tó kàn àwọn ọlọkada. Nígbà tó ń sọrọ lórí eto ìfọrọwerọ kan, alaga ẹgbẹ àwọn ọlọkada nipinlẹ Ọyọ, ACCOMMORAN, Alhaji Saheed Folaranmi ṣàlàyé pé, àwọn alakoso gareji ọkọ tijọba yàn ni eku ẹda, tó dá rògbòdìyàn àti ìwà itapa sofin silẹ ládùúgbò Soka. Funke Akindele jẹ àkàndá ẹdá - Adaku Àwọn alákòóso gareji náà ló yà wá sí Soka bíi eṣu, láti wá kọlu àwọn ọlọkada nítorí pé wọn kùnà láti sanwó tó yẹ. Ṣe ni wọn kò Ada àti ìbọn wá, tí wọn sì ń yinbọn sókè tako-tako, bẹẹ ni wọn sá ọpọ ọlọkada ni ada, tí wọn sì fara gba ọgbẹ lorisirisi, ọpọ wọn sì wà nílé ìwòsàn. Folaranmi ni àwọn fi ìṣẹlẹ náà tó ileesẹ ọlọpàá tó wà ládùúgbò Sanyo létí, tí wọn sì pe igun méjèèjì sí ìpàdé àlàáfíà ni iléesẹ ọlọpàá tó wà ní Iyaganku. Bákan lọ fikùn pé lọnà àti rí dájú pé àlàáfíà túbọ jọba láàárín àwọn tí ọrọ kan, ní òun tún ṣe kọ ìwé ẹsùn nípa ìṣẹlẹ náà sáwọn Aláṣẹ tó yẹ, kí wọn leè dasi ọrọ náà ní kíákíá. Seyi Makinde, jọọ fi ewé ọmọ mọ Auxiliary létí, ìwà ìjẹgàba rẹ le da omi àlàáfíà ìlú rú - Sunday Igboho Folaranmi fikùn pé eekan àwùjọ kan, Oloye Sunday Adeyemo, tí ọpọ èèyàn mọ sí Sunday Igboho kò sì lọwọ sí ìṣẹlẹ náà rárá, lòdì sí ahesọ ọrọ tó gba ilẹ kan. O wa fewe ọmọ mọ awon èèyàn tó ń sọ ahesọ ọrọ kiri láti má ṣe yí orúkọ Sunday Igboho wọnú rògbòdìyàn náà nítorí ẹni àlàáfíà nii ṣe. Nígbà tó ń ṣàlàyé ibi tó yẹ kí àwọn ọlọkada maa sanwó oọjọ wọn sì, Folaranmi ni àwọn alákòóso àgbà, táa mọ sí Consultant ńìjọba Ọyọ ni kí àwọn máa sanwó fún. O ni wọn kò fún àwọn láṣẹ láti sanwó fáwọn Alakoso gareji nítorí amojuto ọkọ èrò ni ojúṣe wọn, tí ọrọ àwọn ọlọkada àti onimaruwa kò sì kàn wón.Alaga ẹgbẹ ọlọkada nipinlẹ Ọyọ fikùn pe ọnà láti wádìí òdodo ọrọ yìí ló mú kí ọga ọlọpàá pé kọmisana feto irinna, Ọjọgbọn Raphael Afonja lórí ẹrọ ibaraẹnisọrọ, tí ọrọ onitọun kò sì yàtọ sí ohun tí òun sọ. Seyi Makinde: Sunday Igboho ní Auxilliary yóò da ìpínlẹ Ọyọ rú mọ Seyi Makinde lórí Àwọn Alákòre gárèjì ló kó ìbọn àti àdá tọ ọlọkadà wá ní Soka-Alága ẹgbẹ ọlọkadà Ọyọ Èèkàn àwùjọ kan, Oloye Sunday Adeyemo, tí ọpọ èèyàn mọ sí Sunday Igboho, tí kesi gomina Seyi Makinde pé kò tètè fà alága àwọn Alakoso gareji ọkọ nipinlẹ Ọyọ, Alhaji Lamidi Mukaila, tí inagijẹ rẹ ń jé Auxiliary létí, nítorí ìwà ìjẹgàba tó ń hù ní àárín ìlú. Igboho, ẹni tó gbé ìmọràn náà kalẹ lásìkò tó ń sọrọ lórí ìṣẹlẹ kan tó wáyé ládùúgbò rẹ, Soka nílùú Ibadan lọjọbọ tokọjá, tún korò ojú sí Auxiliary, lórí bó ṣe da omi àlàáfíà ìlú rú ládùúgbò Challenge sì Bẹẹrẹ nilu Ibadan laipẹ yìí. Bákan náà lo tún kesi gómìnà àti àwọn èèyàn jàǹkàn-jàǹkàn láwùjọ nipinlẹ Ọyọ láti gba Auxiliary nímọràn pé, kó ti ọwọ ọmọ rẹ bọ aṣọ nítorí bo se n lo ipò agbára tí wọn gbé lé e lọwọ nilo-kulo, tó si ń lo agbára apàṣẹ wàá láàárín ìlú. Sunday Igboho wá ṣẹ lórí ahesọ ọrọ kan tó ní àwọn ọmọlẹyìn òun kọlu àwọn èèyàn Auxiliary ládùúgbò Soka nílùú Ibadan.Igboho ṣàlàyé pe, kò si ìgbà kankan tí awọn kọlu àwọn ọmọlẹyìn Auxiliary nítorí pé òun máa ń figba gbogbo wa ọnà bí omi àlàáfíà ìlú yóò fi toro ni, tí idagbasoke yóò sì bá àwùjọ wa. Ó mẹnu bàa pé Auxiliary gan fúnra rẹ ló wá sí àdúgbò náà, láti wá mojuto bí àwọn ọmọlẹyìn rẹ ṣe ń ṣe àwọn ọlọkada tí kò sanwó ojúmọ bí ọṣẹ ti ń ṣe ojú. Ọkọ Jiibu Hilux ni Auxiliary gbé wa sadugbo Soka láti yaju sí àwọn ọlọkada nítorí bí wọn ṣe kùnà láti san owó ojúmọ tó yẹ, bẹẹ sì ni kò yẹ kí wọn máa yọ àwọn ọlọkada náà lẹnu nítorí ìjọba Ìpínlẹ Ọyọ tí ní kí wọn má ṣe san owó náà mọ.Igboho ni Auxiliary kò tíì máa ṣisẹ ti ìjọba gbé lé e lọwọ bó ṣe yẹ, tó sì ń rọ gomina Seyi Makinde láti yan àwọn èèyàn tó mọ isẹ àkọso gareji ọkọ sípò alága tí Auxiliary wà. : Àwọn awakọ èrò kan tó ń ná àdúgbò Bẹẹrẹ si Omi-Adio nilu Ibadan tí fi igbe ta pé, àwọn kó ni ṣiṣẹ mọ, tí àwọn si n kó ọkọ àwọn kúrò lójú pópó nítorí owó aitọ táwọn alakoso gareji ọkọ ńi kí àwọn máa san. 